NEUVOSTON PÄÄTÖSLAUSELMA,

annettu 2 päivänä joulukuuta 1996,

miesten ja naisten yhtäläisten mahdollisuuksien periaatteen sisällyttämisestä Euroopan rakennerahastojen politiikkaan (96/C 386/01)

EUROOPAN UNIONIN NEUVOSTO, joka

katsoo, että:

(1) miesten ja naisten yhtäläiset mahdollisuudet työmarkkinoilla edistävät myös kilpailukykyä ja taloudellista kasvua; yhtäläisten mahdollisuuksien sisällyttäminen osaksi rakennepolitiikkaa on seurausta tarpeesta vähentää miesten ja naisten välistä epätasa-arvoa työllisyysasteen, koulutustason, työmarkkinoille pääsyn ja päätöksentekoon osallistumisen mahdollisuuksien osalta,

(2) Eurooppa-neuvstossa Madridissa 15 ja 16 päivänä joulukuuta 1995 kokoontuneet valtion- ja hallitusten päämiehet vahvistivat, että työttömyyden torjunta ja yhtäläisten mahdollisuuksien edistäminen ovat Euroopan unionin ja sen jäsenvaltioiden ensisijaisia tehtäviä, ja olivat yksimielisiä siitä, että yhtäläisten mahdollisuuksien edistämiseen työmarkkinoilla olisi panostettava aiempaa enemmän,

(3) Euroopan rakennerahastot (EAKR, ESR, EMOTR ja KOR) ovat tärkeä väline tähän tavoitteeseen pyrittäessä oikeudellisten ja taloudellisten sitoumustensa mukaisesti,

(4) rakennerahastojen tehtävistä ja tehokkuudesta ja niiden toimien yhteensovittamisesta sekä rahastojen kesken että Euroopan investointipankin ja muiden olemassaolevien rahoitusvälineiden toiminnan kanssa annetussa neuvoston asetuksessa (ETY) N:o 2052/88 (1) säädetään rakennerahastojen ensisijai sista päämääristä, ja jokainen rahasto toteuttaa niitä; rahastojen erilaisuutta on kunnioitettava, jotta ne saavuttaisivat kyseiset päämäärät,

(5) asetuksessa (ETY) 2052/88 säädetään jäsenvaltioiden ja komission vastuusta rakennerahastojen täytäntöönpanossa yhdessä toissijaisuusperiaatteen mukaisesti,

(6) neuvoston vuonna 1993 antamissa rakennerahastoja säätelevissä asetuksissa (ETY) N:o 2081/93 (2), (ETY) N:o 2082/93 (3), (ETY) N:o 2083/93 (4), (ETY) N:o 2084/93 (5) ja (ETY) N:o 2085/93 (6) viitataan miesten ja naisten yhtäläisten mahdollisuuksien periaatteeseen työmarkkinoilla tavoitteena, johon rakennetoimenpiteillä pitäisi myötävaikuttaa; yhtäläisten mahdollisuuksien edistäminen työmarkkinoilla on Euroopan sosiaalirahaston nimenomainen tehtävä,

(7) neuvoston päätöksellä 95/593/EY (7) vahvistaman miesten ja naisten tasa-arvoisia mahdollisuuksia koskevan yhteisön keskipitkän aikavälin toimintaohjelman (1996-2000) tarkoituksena on edistää miesten ja naisten tasa-arvoisten mahdollisuuksien ulottuvuuden sisällyttämistä osaksi Euroopan unionin ja jäsenvaltioiden kaikkien politiikkojen ja toimien valmistelua, toteuttamista ja seurantaa ottamalla huomioon niiden välinen toimivallan jako,

(8) miesten ja naisten yhtäläisten mahdollisuuksien sisällyttäminen osaksi kaikkia politiikkoja ja toimia on yksi Beijingissä pidetyn neljännen naisten maailmankonferenssin (Beijing, 14-15 päivänä syyskuuta 1995) hyväksymän toimintaohjelman tärkeimpiä periaatteita,

(9) huolimatta neuvoston päätöslauselman miesten ja naisten yhtäläisten mahdollisuuksien edistämisestä Euroopan rakennerahastojen toiminnan avulla (8) antamisen 22 päivänä kesäkuuta 1994 jälkeen tehdyistä parannuksista rakennerahaston toimenpiteitä yhtäläisten mahdollisuuksien edistämiseksi voitaisiin yhä parantaa, ja on jatkettava ja lisättävä ponnistuksia eri yhteistyökumppanien ja erityistesti kansallisten ja alueellisten suunnittelu- ja toimeenpanoviranomaisten saamiseksi liikkeelle, kuten komission 21 päivänä helmikuuta 1996 antamassa tiedonannossa miesten ja naisten yhtäläisten mahdollisuuksien sisällyttämisestä yhteisön kaikkeen politiikkaan ja toimintaan todetaan,

(10) nämä seikat huomioitiin myös Brysselissä 7 ja 8 päivänä maaliskuuta 1996 Belgian hallituksen aloitteesta pidetyssä yhtäläisiä mahdollisuuksia ja rakennerahastoja käsitelleessä eurooppalaisessa konferenssissa,

(11) olisi edistettävä aktiivisempaa lähestymistapaa taloudellisen ja sosiaalisen yhteisvastuun osalta korostamalla erityisesti miesten ja naisten yhtäläisten mahdollisuuksien edistämistä; rahastoilla voisi olla tärkeä tehtävä perhe- ja työelämän yhteensovittamisessa ja huono-osaisten naisten työelämään integroimisessa, ja tämä voidaan yhdistää paikallisiin työllistämisaloitteisiin ja uusien työllistämistapojen kehittämiseen, kuten komission 20 päivänä maaliskuuta 1996 antamassa tiedonannossa yhteisön rakenteellisista toimista ja työllisyydestä todetaan,

(12) olisi ponnisteltava aiempaa enemmän yhtäläisten mahdollisuuksien sisällyttämiseksi rakennerahastojen tukemaan toimintaan ottaen huomioon viime aikoina korkealla tasolla tapahtunut kehitys ja sitoumukset ja seuraava välitarkastus, ja

(13) seurantakomiteoiden oleellisena tehtävänä on varmistaa, että kaikkien rakennerahastojen ohjelmissa vahvistettuja tavoitteita toteutetaan myös käytännössä; niiden olisi toimittava sen varmistamiseksi, että yhtäläisten mahdollisuuksien periaatteen sisällyttäminen rakennerahastojen toimintaan ilmenee myös käytännön toimenpiteissä,

I. KEHOTTAA KOMISSIOTA JA JÄSENVALTIOITA YHDESSÄ JA OTTAEN HUOMIOON NIIDEN VÄLISEN TOIMIVALLAN JAON jatkuvasti, aiempaa perusteellisemmin ja päättäväisesti pyrkimään siihen, että miesten ja naisten yhtäläisten mahdollisuuksien periaate sisällytettäisiin osaksi rakennerahastojen tukemia toimia,

II. KEHOTTAA JÄSENVALTIOITA

1) asetuksissa annettujen säännösten sekä yhteisön tukikehyksissä ja yksittäissä ohjelma-asiakirjoissa sovittujen ensisijaisten tavoitteiden ja sitoumusten mukaisesti vahvistamaan rakennerahastojen käyttöä yhtäläisiä mahdollisuuksia edistäviin toimiin sellaisilla aloilla kuin sosiaalisen infrastruktuurin parantaminen, työhön pääsy ja palvelussuhteen ehdot, yrityspalvelujen ja -tilojen saatavuus sekä naisten ja miesten työ- ja perhe-elämän yhteensovittaminen,

2) hyödyntämään täysimääräisesti rakennerahastojen eri toimintamuotojen olemassa olevia ohjelmamahdollisuuksia yhtäläisten mahdollisuuksien edistämiseksi aina, kun se on tarkoituksenmukaista, toteuttamalla aiempaa enemmän toimia, joissa yhdistetään eri rakennerahastojen käyttöö yhtäläisten mahdollisuuksien edistämiseksi,

3) tarkastelemaan keinoja, joilla ohjelmia voitaisiin kohdistaa uudelleen vastaamaan Essenin Eurooppa-neuvoston asettamia ja Cannesin ja Madridin Eurooppa-neuvostojen vahvistamia ensisijaisia tavoitteita, erityisesti työttömyyden torjuntaa ja yhtäläisten mahdollisuuksien edistämistä.

III. KEHOTTAA KOMISSIOTA JA JÄSENVALTIOITA YHDESSÄ JA OTTAEN HUOMIOON NIIDEN VÄLISEN TOIMIVALLAN JAON

1) seurannan osalta

a) tarvittaessa varmistamaan, että seurantakomiteoissa on sellaisia toimivaltaisia viranomaisia ja toimielimiä, jotka osallistuvat yhtäläisten mahdollisuuksien edistämiseen paikallisella, alueellisella ja kansallisella tasolla,

b) edistämään naisten ja miesten tasapainoista osallistumista päätöksenteko-, valinta- ja seurantaelimiin paikallisella, alueellisella ja kansallisella tasolla,

c) tarvittaessa varmistamaan, että seurantakomiteat ottavat säännöllisesti huomioon yhtäläiset mahdollisuudet tarkoituksenaan tarkastella sitä, miten voitaisiin entistä paremmin edistää yhtäläisiä mahdollissuksia toisaalta rakennerahastojen toiminnassa ja yhteisön aloitteissa yleensä ja toisaalta yksittäisten aloitteiden avulla,

d) tekemään yhteistyötä käytettävissä olevan aineiston pohjalta tehtävien tilastojen laatimiseksi, koska ne ovat ehdoton ennakkoedellytys sille, että voidaan mitata:

- rakennerahastojen osuutta sosiaalisen infrastruktuurin kehittämisessä,

- oitkäaikaistyöttömyyden sukupuolijakaumaa,

- miesten ja naisten taloudellista aktiivisuutta ja

- naisten ja miesten osuutta sosiaalis-taloudellisissa luokissa,

e) harkitsemaan käyttämättä jääneiden määrärahojen vuosittaisen uudelleenjärjestelyn tarjoaman joustovaran käyttämistä yhäläisiä mahdollisuuksia vahvistaviin ponnistuksiin,

2) arviointien ja seuraavien tarkastusten osalta

a) varmistamaan, että arviot mittaavat, missä laajuudessa yhtäläisten mahdollisuuksien edistämisen periaate on otettu huomioon kuluvalla ohjelmakaudella, erityisesti naisten osuuden yleisissä toimenpiteissä ja näiden toimenpiteiden toteutumisen, merkityksen ja tuloksen osalta; tarvittaessa kehittämään asianmukaisia menettelytapoja, välineitä ja indikaattoreita tämän arvioimiseksi,

b) päättämään näiden arvioiden perusteella muutoksista, joita tomintaohjelmaan mahdollisesti täytyy tehdä ojhelmakauden loppuajaksi.

IV. KEHOTTAA KOMISSIOTA

1) Olemassa olevien rakenteiden pohjalta järjestelmälliseen:

- eri rakennerahastojen tukemila toimilla tapahtuvaan, yhtäläisten mahdollisuuksien edistämiseen liittyvien käytäntöjen yksilöintiin,

- tietojen ja kokemusten levittämiseen tällaisista hyvistä käytännöistä,

2) ottamaan huomioon tämän päätöslauselman sekä neuvston 22 päivänä kesäkuuta 1994 antaman päätöslauselman miesten ja naisten yhtäläisten mahdollisuuksien edistämisestä Euroopan rakennerahastojen toiminnan avulla tehdessään neuvostolle ehdotuksen rakennerahastojen tarkistamisesta,

3) arvioimaan joka vuosi rakennerahastoja koskevassa vuosittaisessa kertomukesssaan tämän päätöslauselman vaikutusta alkaen vuonna 1998 laadittavasta kertomuksesta.

(1) EYVL N:o L 185, 15.7.1988, s. 9, asetus sellaisena kuin se on viimeksi muutettuna asetuksella (EY) N:o 3193/94 (EYVL N:o L 337, 24.12.1994, s. 11).

(2) EYVL N:o L 193, 31.7.1993, s. 5

(3) EYVL N:o L 193, 31.7.1993, s. 20

(4) EYVL N:o L 193, 31.7.1993, s. 34

(5) EYVL N:o L 193, 31.7.1993, s. 39

(6) EYVL N:o L 193, 31.7.1993, s. 44

(7) EYVL N:o L 335, 30.12.1995, s. 37

(8) EYVL N:o C 231, 20.8.1994, s. 1